Document ID: 32010R0411

A BIZOTTSÁG 411/2010/EU RENDELETE
(2010. május 10.)
a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a Burmával/Mianmarral szembeni korlátozó intézkedések megújításáról és megerősítéséről, valamint a 817/2006/EK rendelet hatályon kívül helyezéséről szóló, 2008. február 25-i 194/2008/EK rendeletre (1) és különösen annak 18. cikke (1) bekezdésének b) pontjára,
mivel:
(1)
A 194/2008/EK rendelet VI. melléklete felsorolja azokat a személyeket, csoportokat és szervezeteket, akiket a rendelet alapján a pénzeszközök és gazdasági erőforrások befagyasztása érint.
(2)
A 194/2008/EK rendelet VII. melléklete felsorolja a burmai/mianmari kormány vagy egyes tagjai vagy a velük kapcsolatban álló személyek tulajdonában lévő vagy ezek irányítása alatt álló azon vállalkozásokat, amelyekre e rendelet értelmében beruházási korlátozás vonatkozik.
(3)
A 2010. április 26-i 2010/232/KKBP tanácsi határozat (2) II. és III. melléklete felsorolja azokat a természetes és jogi személyeket, amelyekre a határozat 10. cikke szerinti korlátozások alkalmazandók, és a 194/2008/EK rendelet az uniós szinten szükséges szabályozás mértékéig hajtja végre a határozatot. A 194/2008/EK rendelet VI. és VII. mellékletét ezért ennek megfelelően módosítani kell.
(4)
Az e rendeletben előírt intézkedések hatékonyságának biztosítása érdekében e rendeletnek kihirdetése napján hatályba kell lépnie,
ELFOGADTA EZT A RENDELETET:
1. cikk
1. A 194/2008/EK rendelet VI. melléklete szövegének helyébe az e rendelethez csatolt I. melléklet szövege lép.
2. A 194/2008/EK rendelet VII. melléklete szövegének helyébe az e rendelethez csatolt II. melléklet szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. május 10-én.

Labels: 11
5
3
18
15